[{"text_idx": "#000000", "text": "Pu\u0308hapa\u0308eva pealelo\u0303unad on otsekui loodud koduseks ku\u0308psetamiseks. Siia pika pa\u0308ikesepaistelise na\u0308dalavahetuse lo\u0303ppu sobib imeliselt u\u0308ks mandlimekiga pa\u0308ikeseratas, see ta\u0308hendab o\u0303unaratas, prantsuse moodi. La\u0308a\u0308ne-Euroopas seostatakse seda just Kolmekuningapa\u0308evaga, aga no las olla. Galette vo\u0303ib igal ajal teha. Vabadust on selle piruka puhul palju. Kui tahad, vaheta jahu. Kui tahad, vaheta ta\u0308idist \u2013 o\u0303unte asemel sobivad igat sorti puuviljad vo\u0303i marjad, vo\u0303ta siis pirnid, virsikud vo\u0303i mustikad. Igale u\u0308hele oma!"}, {"text_idx": "#000001", "text": "Tugevas kevadtuules on lihtne ku\u0308lmava\u0308rinaid kogeda. Ere pa\u0308ike paitab rahutuid merelaineid. Ta\u0308na pole need pehmed ja vahused, vaid lo\u0303ikavad teravalt. Mantliservad laperdavad hooti, aga neid ei kuule keegi. Merekohin vaigistab ko\u0303ik ha\u0308a\u0308led, va\u0308lja arvatud selle u\u0308he, mis so\u0303nab rahulikult ja sirgjooneliselt: \u201cThere\u2019s no point in killing a bad priest. Killing a good one? That would be a shock! I\u2019m going to kill you father.\u201d See on minu \u201cKolgata\u201d."}, {"text_idx": "#000002", "text": "Sel na\u0308dalavahetusel randunud uduga saabus ka minu talvine kudumisetuju. Eelmistel aastatel vo\u0303ttis minus vo\u0303imust salliarmastus. See on mul su\u0308gav ja ta\u0308helepanuva\u0308a\u0308riv. Sellest kirjutan eraldi teine kord. Ent eelolevaks talveks otsustasin valida projekti, mis on mu peas tiksunud juba va\u0308ga ammust saati. Po\u0303lvikud. Ja need pole mitte niisama po\u0303lvini ulatuvad villased sokid, vaid need on erilised po\u0303lvikud. Uduse Iirimaa saaremustriga po\u0303lvikud."}, {"text_idx": "#000003", "text": "Su\u0308da hu\u0308ppas ro\u0303o\u0303must mul pa\u0308eval, mis Stockholmi fotomuuseum Fotografiska Museet otsustas oma filiaali Tallinnasse teha. Sinnamaani ka\u0308isin mitmel korral na\u0308itusi vaatamas Rootsi pealinnas. Ikka o\u0303htul laevaga u\u0308le mere ja ja\u0308rgmine pa\u0308ev tagasi."}, {"text_idx": "#000005", "text": "Peale eilset kohtumist Nick Brandtiga mo\u0303tlesin, et na\u0308e, mul on kuus lemmikut fotograafi siin maailmas, neist kolmega olen ta\u0308nu Tallinna Fotografiskale juba isiklikult kohtunud. Grrrreat!"}, {"text_idx": "#000006", "text": "See va\u0308ike tu\u0308druk alustas ku\u0308mme aastat tagasi kooliteed. Kui ta\u0308na jalutame linnas Draamateatri poole, siis hu\u0308u\u0308atab ta raamatupoe vitriinakendest mo\u0308o\u0308dudes: \u201cVot seda ma tahaksin ku\u0308ll lugeda!\u201d Ja\u0308a\u0308n seisma. Hiigelsuure aknaklaasi taga lebab riiulil musta soliidse kaanega raamat. Loen: \u201cLehman Brothers\u201d. A\u0308kki see ei ole see na\u0308idend, julgen ku\u0308sida. A\u0308kki see raamat on midagi majandus- vo\u0303i pangandusajaloo sarnast? \u201cMis siis, ma tahaksin lugeda\u201d, saan vastuseks. Nojah. Meil on tegelikult Draamateatris ma\u0308ngitavale \u201cLehman Brothers\u201d etendusele juba piletid. Kooliaasta alguse kingitus, la\u0308hemegi kohe 1. septembri o\u0303htul. Va\u0308ga oodatud kingitus. Tu\u0308druk on tegelikult seda juba na\u0308inud, mina lausa kaks korda."}, {"text_idx": "#000007", "text": "Lehman Brothers. Itaallasest autori kirjapandud lugu kolmest vennast otsimas Ameerika unistust. Suurepa\u0308rane lugu sellest, kuidas unistust ellu viia ja kuidas see erinevate po\u0303lvede jooksul ja\u0308lle kaotada. Lugu sellest, kuidas u\u0308ks hoogsa lumepallina veerenud pangandusmaailm kokku kukub."}]